Helvedes museum

Udtrykket "Helvedes museum" er ikke blevet bekræftet af officielle kilder og er kun gætværk eller påfund.

**Helvedes museum** befinder sig i en stor bygning ved siden af biblioteket i djævlestaden i Helvede. Et overflødighedshorn af kuriositeter er udstillet på museet, det ene mere utroligt og bizart end det andet, mange af dem fra bibelske fortællinger.

Der er adskillige væsener udstillet, som er blevet bevaret, blandt andet ved udstopning.

## Layout

Museet befinder sig i en stor bygning. For at komme indenfor, skal man først betale ved en billetluge udendørs.

Museet er inddelt i massevis af rum, som står i adskillige forskellige afsnit, blandt andet ‘Andre underverdener’, som indeholder genstande og kuriositeter fra forskellige underverdener. Udstillingsgenstandene er alle bevaret i glasmontre og glasskabe.

## Museumsgenstande

### Forbandede

Af og til sniger de forbandede sig ind i Helvede. De eksemplarer af forbandede, som man finder på museet, har man fået fat på således.

#### Udstoppede monstre

Disse udstoppede monstre, beskyttet i glasmontre, har tænder som rustne savblade.

#### Trofæer af halvforvandlede varulve

Museet har trofæer af halvforvandlede varulve i glasmontre.

#### Trofæer af harpyer

Uhyggelige fugleagtige væsener med kvindeansigter er at finde i glasmontre i museet. De er formentlig harpyer.

### Lucifers slangeham

I en glasmontre på museet ligger slangehammen, som Lucifer havde på, da han i slangekiggelse fristede Adam og Eva til at spise af Kundskabens træ og derved forårsage syndefaldet og gøre menneskene dødelige.

### Skroget af Kundskabens æble

Ved siden af Lucifers slangeham ligger skroget æblet fra Kundskabens træ, som Adam og Eva havde spiste af ved syndefaldet og som resultat blev forvist fra Paradis til jorden.

### Guds sutsko

I en glasmontre ligger dette par tilsyneladende ganske almindelige, halvslidte gråternede hjemmesko, som engang havde tilhørt Gud, og som var blevet stjålet i forbindelse med et frækt indbrud i Himlen udført nogle år tilbage under den store Skarnsstregsfestival. Som straf for indbruddet havde Gud foræret Lucifer, som hadegave, en magisk dør, der fører til erindringen om Lucifers adskillige forsøg på at friste Jesus og hans nederlag i dem alle sammen.

### Kains kølle

En kølle af træ, som Kain, Adam og Evas førstefødte, havde brugt til at slå sin bror Abel ihjel, og dermed dræbt en fjerdedel af menneskeheden. Det var desuden det våben, som det første mord i verden var udført med.

### Kvinde-saltstøtte

En høj saltstøtte formet som en kvinde. Denne saltstøtte enten forestiller eller er den saltstøtte, som Lots kone ifølge 19. kapitel i Første Mosebog i den hebrabiske Bibel, blev forvandlet til en saltstøtte, da hun så tilbage på byen Sodom, der sammen med byen Gomorra var ved at blive udslettet af Gud med ild og svovl.

### Murbrokker fra Gomorra

Murbrokker fra en byen Gomorra, der ifølge 19. kapitel i Første Mosebog i den hebraiske Bibel, sammen med byen Sodom, blev udslettet af Gud med ild og svovl.

### Filip Engells kappe

I et rum hænger en af Filip Engells gamle kapper.

### Lucifers sværd

I en aflang montre ved siden af Filip Engells kappe, ligger det sværd, Lucifer havde kæmpet med i krigen i Himlen. Under Den Store Djævlekrig tog Lucifer atter sværdet i brug.

### Vand fra floden Eunoë

I afsnittet ‘Andre underverdener’ står et højt glasskab, som indeholder 11 små flasker i forskellige farver. På fjerde hylde i skabet står en blå flaske, som indeholder vand fra floden Eunoë, ‘Erindringens flod’.

### Hydra-unge

I en stor glassøjle i afsnittet ‘Andre underverdener’, er fosteret fra en hydra konserveret i sprit. Skiltet til udstillingen lyder ‘Hydra-unge’.

### Udstoppet hundekvinde

Et udstoppet hundeagtigt væsen med kvindeansigt.

### Guldtyrekalven

En kopi af den tyrekalvefigur, som Moses' følgere havde støbt af indsamlede guldsmykker og var begyndt at tilbede mens Moses var oppe på Sinaibjerget for at hente De Tid Bud. Tyrekalven, som dominerer det rum, den står i, er en halv meter høj, placeret på en piedestal i midten af et aflangt rum.

### De første to stentavler

Stenskårene fra de to stentavler, som Gud beordrede Moses til at hugge med De Ti Bud. Det tog 40 døgn at lave dem. Moses havde kastet dem ind i klippesiden efter han så, at hans folk var vendt Gud ryggen. Derefter beordrede Gud to nye tavler hugget ud, fyldt fra hjørne til hjørne med langt flere påbud end de første ti.

### Stenen som Adam skar sig på

En sten, som Adam havde skåret sig på, da Gud havde forvist ham og Eva fra Paradis, og dermed spildt den første dråbe menneskeblod.

## Referencer

1. ↑ 1,00 1,01 1,02 1,03 1,04 1,05 1,06 1,07 1,08 1,09 1,10 Kenneth Bøgh Andersen. *Djævelens lærling*. Høst & Søn. 2005.
2. ↑ 2,00 2,01 2,02 2,03 2,04 2,05 2,06 2,07 2,08 2,09 2,10 2,11 2,12 2,13 2,14 2,15 Kenneth Bøgh Andersen. *Ondskabens engel*. Høst & Søn. 2010.